LALIN กางแผนยอดขายปีนี้ 4.4 พันลบ. เล็งเพิ่ม 10 โครงการใหม่ทั้งในกทม.-ตจว.
LALIN กางแผนยอดขายปีนี้ 4.4 พันลบ. เล็งเพิ่ม 10 โครงการใหม่ทั้งในกทม.-ตจว.
8 ม.ค. 2561

บริษัท ลลิล พร็อพเพอร์ตี้ จำกัด (มหาชน) หรือ LALIN เปิดเผยว่า ในปี 61 บริษัทตั้งเป้าหมายยอดขายไว้ที่ 4,400 ล้านบาท และยอดรับรู้รายได้ที่ 4,000 ล้านบาท หรือเติบโตขึ้นราว 15% จากปีก่อน
“เชื่อมั่นว่าจะขยายตัวได้สูงกว่าภาพรวมของตลาด ติดต่อกันเป็นปีที่ 3″นายไชยยันต์ ชาครกุล ประธานกรรมการ ของ LALIN กล่าว
ทั้งนี้ในปีนี้บริษัทมีแผนขยายโครงการใหม่ทั้งสิ้น 8-10 โครงการ มูลค่ารวมประมาณ 4,500-5,000 ล้านบาท ครอบคลุมพื้นที่กรุงเทพฯ ปริมณฑลและต่างจังหวัดในส่วนของหัวเมืองหลัก และหัวเมืองชั้นรอง แบ่งสัดส่วนทำเลออกเป็น โซนกรุงเทพฯและปริมณฑล 75-80% และในทำเลต่างจังหวัด 20-25%
ขณะที่วางงบซื้อที่ดินไว้ที่ประมาณ 1,000 ล้านบาท โดยแหล่งเงินทุนส่วนใหญ่มาจากกระแสเงินสดจากการดำเนินงานที่ได้มาจากการการโอนโครงการต่างๆ และส่วนหนึ่งมาจากการออกหุ้นกู้ ซึ่งจะพิจารณาออกในจำนวนและช่วงเวลาที่เหมาะสม เพื่อให้สอดรับกับการขยายธุรกิจ